Simon Aspelin. Simon Aspelin (1974-yil 11-mayda tugʻilgan) 1998-yilda professional boʻlgan Shvetsiyalik sobiq professional tennischi. Uning muvaffaqiyati, asosan, juftlik bahslarida boʻlib, 12 ta chempionlikni qoʻlga kiritgan va 2008-yilning mart oyida jahonning 7-raqamiga chiqqan. Erkaklar oʻrtasidagi juftlik bahslarida Aspelin 2007-yilgi US Open va 2008-yilgi Yozgi Olimpiya oʻyinlarida kumush medalni qoʻlga kiritdi. Aspelin faoliyatining unutilmas qismi uftliklar boʻyicha hamkori Todd Perry bilan 2006-yilgi Wimbledon chempionatining erkaklar oʻrtasidagi chorak finalida sakkizinchi raqam ostidagi juftliklar jamoasi sifatida uchinchi raqamda saralangan Mark Knowles va Daniel Nestorga qarshi oʻynagan paytlari boʻldi. Knowlesva Nestor final setida 23-21 hisobida gʻalaba qozonishdi. 2007-yilda yana bir eʼtiborga molik koʻrsatkich Shanxayda tennis boʻyicha Masters kubogida Knowles va Nestorga qarshi final boʻlib, u Julian Knowle bilan magʻlub boʻldi. 2008-yilgi Yozgi Olimpiada oʻyinlarida u hamshahari Thomas Johansson bilan yarim finalda fransuz juftligi Michaël Llodra va Arnaud Clémentni 7:6, 4:6, 19:17 hisobida magʻlub etdi. Oʻyin 4 soat 46 daqiqa davom etgan. Ular kumush medalni qoʻlga kiritishdi. Professional faoliyatidan oldin, Aspelin Kaliforniya shtatining Malibu shahridagi Pepperdine universitetida toʻrt mavsum davomida oʻynagan. U toʻrt faslda Butunamerikalik maqomini qoʻlga kiritgan. 2011-yil may oyida u ITA shon-sharaf zaliga kiritildi. 2011-yil iyul oyida Aspelin professional tennisdan ketishini eʼlon qildi. U oʻzining soʻnggi turnirini Båstadda oʻtkazdi, u yerda ufinalga chiqdi, ammo oʻn uchinchi ATP chempionligini qoʻlga kirita olmadi.